
Opština Žabljak
Komisija za sprovođenje postupka javne nabavke
Broj : 01-018/23-99/1
Datum, 24.05.2023.godine

Pojašnjenje tenderske dokumentacije 
broj 01-018/23-90 od 12.05.2023.godine za nabavku
Kompleksna hidrogeološka i geofizička istraživanja za potrebe zahvatanja dodatnih količina voda za vodosnadbijevanje u opštini Žabljak 
po zahtjevu broj 01-018/23-99 od 24.05.2023.godine 
dostavljen preko CEJN-a dana 19.05.2023.godine
šifra postupka 46147

Pitanja zainteresovanih ponuđača
Pitanje 1.U tenderskim uslovima za učešće u postupku i zahtjevi u pogledu načina izvršavanja predmeta nabavke propisujete da u postupku javne nabavke može da učestvuje samo privredni subjekat koji posjeduje ovlašćenja za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa za obavljanje djelatnosti koja je predmet nabavke), sto se dokazuje dostavljanjem : --Licence o utvrđivanju ispunjenosti uslova iz člana 12 i 12a Zakona o geološkim istraživanjima ("Službeni list Crne Gore", br. 28/93, 42/94 i 26/07 i "Sl. list CG", broj 28/11) , za izradu projekata geoloških istraživanja, vršenje više vrsta geoloških istraživanja i izradu elaborata o rezultatima geoloških istraživanja, i to za hidrogeološka i geofizička istraživanja izdatu od strane Ministarstva kapitalnih investicija. Molim vas da nam navedete pod kojim članom Zakona o geološkim istraživanjima ("Službeni list Crne Gore", br. 28/93, 42/94 i 26/07 i "Sl. list CG", broj 28/11) je propisano neophodnost posjedovanja navedenih licenci.
Pitanje 2. U Tehničkim specifikacijama sa navode samo vrsta radova i količina. Da bi se pravilno mogla sačiniti ponudu potrebne su detaljne tehničke specifikacije svih radova (tačne geografske pozicije istražnih radova, vrsta materijala u kome se izvode istražne hidrogeološke bušotine, prečnik bušenja i prečnik PEHD bunarske konstrukcije, plan hidrogeoloških osmatranja i mjerenja, detalji opita crpenja, dubina zahvata geofizičkih ispitivanja, raspored elektroda, sadržaj Elaborata...). U koliko je Projekat kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnabdijevanje u opštini Žabljak, dokument kojim se definiše vrsta I obim radova onda je trebalo jasno I nedvosmisleno izvršiti dopunu Tenderske dokumentacije.
Pitanje 3. U koliko je Projekat kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnabdijevanje u opštini Žabljak, dokument koji definiše vrstu I obim radova, postavlja se pitanje da li je isti revidovan I prihvaćen od revidentske komisije, kako je to definisano članom 10. Zakona o geološkim istraživanjima ("Službeni list Crne Gore", br. 28/93, 42/94 i 26/07 i "Sl. list CG", broj 28/11). U koliko Projekat nije pozitivno revidovan I na isti nije data reviziona klauzula, koja je obavezujući dokument za dobijanje odobrenja za izvođenje istražnih geoloških, hidrogeoloških I geofizičkih radova postavlja se pitanje da li može doći do izmjene vrste I količine radova na zahtjev revidentske komisije I kako bi se to odrazilo na ponuđača po tenderskoj dokumentaciji.
Odgovori:
1.Predmet tenderskog postupka je vršenje hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak. 
S tim u vezi, oblast geoloških istraživanja, je uređena Zakonom o geološkim istraživanjima ("Sl. list RCG", br. 28/93, 27/94, 42/94, „Sl.list CG“, br. 26/07, 28/11). Član 2 ovog zakona propisuje da geološka istraživanja obuhvataju: opšta geološka, paleontološka, stratigrafska, sedimentološka, minerološka, petrografska, geohemijska, geofizička, metalogenetska, strukturno-geološka, inženjersko-geološka, hidrogeološka, geofizička, seizmološka, geomorfološka, geodinamička, geobotanička, fotogeološka, geostatička, hemijsko-tehnološka, ekonomsko-geološka i druga istraživanja i ispitivanja. Članom 12 stav 1 Zakona o geološkim istraživanjima je propisano da poslove projektovanja, vršenja jedne osnovne vrste istraživanja i izrade elaborata o rezultatima geoloških istraživanja može obavljati privredno društvo, odnosno drugo pravno lice, na osnovu licence, dok je stavom 3 ovog člana propisano da privredno društvo, odnosno drugo pravno lice može obavljati više vrsta geoloških istraživanja, ako za to ispunjava uslove propisane ovim članom. Članom 12a Zakona o geološkim istraživanjima je propisano da licencu za vršenje poslova geoloških istraživanja izdaje Ministarstvo. Članom 101 stav 1 tačka 1 Zakona o javnim nabavkama (“Službeni list CG”, broj 74/19) je propisano da naručilac može, u skladu sa predmetom javne nabavke, tenderskom dokumentacijom da zahtijeva da privredni subjekat ispunjava uslove za obavljanje djelatnosti. Članom 102 stav 2 tačka 2 Zakona o javnim nabavkama je propisano da naručilac može tenderskom dokumentacijom da, kao uslov iz člana 101 stav 1 tačka 1 ovog zakona, odredi posjedovanje ovlašćenja (dozvola, licenca, odobrenje ili drugi akt) u skladu sa zakonom. Članom 103 stav 1 tačka 1 Zakona o javnim nabavkama je propisano da se ispunjenost uslova iz člana 102 ovog zakona dokazuje dostavljanjem ovlašćenja za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa za obavljanje djelatnosti koja je predmet nabavke). Imajući u vidu da tenderska dokumentacija predviđa vršenje dvije vrste geoloških istražnih radova, i to hidrogeoloških i geofizičkih istraživanja, da je Zakonom o geološkim istraživanjima propisano da geološka istraživanja mogu vršiti samo preduzeća, odnosno pravna lica, koja posjeduju geološku licencu za odgovorajuću vrstu geoloških istraživanja iz člana 2 ovog zakona, kao i da Zakon o javnim nabavkama propisuje da se uslovi za obavljanje djelatnosti dokazuju dostavljanjem licence propisane posebnim zakonom, u ovom slučaju Zakonom o geološkim istraživanjima, to je Naručilac propisao da ponuđač mora posjedovati licencu za izradu projekata geoloških istraživanja, vršenje geoloških istraživanja i izradu elaborata o rezultatima geoloških istraživanja za hidrogeološka i geofizička istraživanja, koju izdaje Ministarstvo kapitalnih investicija u skladu sa Zakonom o geološkim istraživanjima. Predmetni uslov za obavljanje djelatnosti je u svemu propisan u skladu sa Zakonom o javnim nabavkama i Zakonom o geološkim istraživanjima, koji propisuje način na koji se vrše geološka istraživanja koja su predmet tenderskog postupka. 
2. Naručilac Opština Žabljak je uradila Projekat kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak urađen od “Prospect” doo Podgorica, na osnovu koga će se izvršiti navedna istraživanja i isti je stavljen na uvid zainteresovanim ponuđačima dana 18.05.2025.godine preko Elektronskog sistema javnih nabavki CEJN-a.
3. Projekat kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnabdijevanje u opštini Žabljak, je dokument koji definiše vrstu i obim radova, i isti nije revidovan, s obzirom da će se lokacija  za izvođenje istražnih bušotina odrediti nakon geofizičkih istraživanja, a vrste i količine radova neće se mijenjati odnosno navedena istraživanja će se izršiti u skladu sa  Projektom kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak urađen od “Prospect” doo Podgorica

Predsjednik komisije 

